CELEX: 32013D0716
Language: sk
Date: 2013-12-04 00:00:00
Title: 2013/716/EÚ: Vykonávacie rozhodnutie Komisie zo 4. decembra 2013 , ktorým sa mení vykonávacie rozhodnutie 2011/861/EÚ o dočasnej výnimke z pravidiel pôvodu ustanovených v prílohe II k nariadeniu Rady (ES) č. 1528/2007 s cieľom zohľadniť osobitnú situáciu v Keni, pokiaľ ide o filé z tuniaka [oznámené pod číslom C(2013) 8537]

6.12.2013   
            
            
               SK
            
            
               Úradný vestník Európskej únie
            
            
               L 326/45
            
         VYKONÁVACIE ROZHODNUTIE KOMISIE
   zo 4. decembra 2013,
   ktorým sa mení vykonávacie rozhodnutie 2011/861/EÚ o dočasnej výnimke z pravidiel pôvodu ustanovených v prílohe II k nariadeniu Rady (ES) č. 1528/2007 s cieľom zohľadniť osobitnú situáciu v Keni, pokiaľ ide o filé z tuniaka
   [oznámené pod číslom C(2013) 8537]
   (2013/716/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na článok 36 ods. 4 prílohy II k uvedenému nariadeniu,
   keďže:
   
               (1)
            
            
               Dňa 19. decembra 2011 Komisia prijala vykonávacie rozhodnutie 2011/861/EÚ (2), ktorým sa udeľuje dočasná výnimka z pravidiel pôvodu ustanovených v prílohe II k nariadeniu (ES) č. 1528/2007 s cieľom zohľadniť osobitnú situáciu v Keni, pokiaľ ide o filé z tuniaka. Vykonávacím rozhodnutím Komisie 2012/208/EÚ (3) sa predĺžila platnosť uvedenej dočasnej výnimky do 31. decembra 2013.
            
         
               (2)
            
            
               Keňa 22. júla 2013 v súlade s článkom 36 prílohy II k nariadeniu (ES) č. 1528/2007 požiadala o ďalšie predĺženie platnosti uvedenej výnimky z pravidiel pôvodu ustanovených v danej prílohe pre 2 000 ton filé z tuniaka na obdobie od 1. januára 2014 do 31. decembra 2014. Keňa 3. októbra 2013 predložila dodatočné informácie spolu s revidovanou žiadosťou pre 1 500 ton filé z tuniaka na obdobie od 1. januára 2014 do 30. septembra 2014.
            
         
               (3)
            
            
               Podľa informácií poskytnutých Keňou sú dodávky tuniaka naďalej neobvykle nízke v porovnaní s bežnými sezónnymi výkyvmi a vlastníci plavidiel nechcú riskovať a dodávať surového tuniaka z pirátskych úlovkov. Keňa preto stále nedokáže splniť pravidlá pôvodu ustanovené v prílohe II k nariadeniu (ES) č. 1528/2007 po skončení platnosti výnimky k 31. decembru 2013.
            
         
               (4)
            
            
               Vzhľadom na skutočnosť, že situácia Kene, pokiaľ ide o filé z tuniaka, sa stále dostatočne nezlepšila, predĺženie platnosti výnimky je opodstatnené. Predĺženie platnosti by sa malo udeliť do 30. septembra 2014.
            
         
               (5)
            
            
               Vykonávacie rozhodnutie 2011/861/EÚ by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Výboru pre colný kódex,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2011/861/EÚ sa mení takto:
   
               1.
            
            
               Článok 2 sa nahrádza takto:
               „Článok 2
               Výnimka ustanovená v článku 1 sa vzťahuje na výrobky a množstvá, ktoré sú uvedené v prílohe a ktoré sú deklarované ako výrobky z Kene na prepustenie do voľného obehu v Únii v období od 1. januára 2011 do 30. septembra 2014 alebo do dátumu dočasného uplatňovania dohody o hospodárskom partnerstve medzi Východoafrickým spoločenstvom na strane jednej a Európskou úniou a jej členskými štátmi na strane druhej, ak tento dátum nastane skôr.“
            
         
               2.
            
            
               Článok 6 sa nahrádza takto:
               „Článok 6
               Toto rozhodnutie sa uplatňuje od 1. januára 2011 do 30. septembra 2014.“
            
         
               3.
            
            
               Príloha sa nahrádza textom, ktorý sa uvádza v prílohe k tomuto rozhodnutiu.
            
         Článok 2
   Toto rozhodnutie sa uplatňuje od 1. januára 2014.
   Článok 3
   Toto rozhodnutie je určené členským štátom.
   
      V Bruseli 4. decembra 2013
      
         
            Za Komisiu
         
         Algirdas ŠEMETA
         
            člen Komisie
         
      
   
   
      (1)  Ú. v. EÚ L 348, 31.12.2007, s. 1.
   
      (2)  Vykonávacie rozhodnutie Komisie 2011/861/EÚ z 19. decembra 2011 o dočasnej výnimke z pravidiel pôvodu ustanovených v prílohe II k nariadeniu Rady (ES) č. 1528/2007 s cieľom zohľadniť osobitnú situáciu v Keni, pokiaľ ide o filé z tuniaka (Ú. v. EÚ L 338, 21.12.2011, s. 61).
   
      (3)  Vykonávacie rozhodnutie Komisie 2012/208/EÚ z 20. apríla 2012, ktorým sa mení vykonávacie rozhodnutie 2011/861/EÚ o dočasnej výnimke z pravidiel pôvodu ustanovených v prílohe II k nariadeniu Rady (ES) č. 1528/2007 s cieľom zohľadniť osobitnú situáciu v Keni, pokiaľ ide o filé z tuniaka (Ú. v. EÚ L 110, 24.4.2012, s. 39).
   
      PRÍLOHA
      
         
            „PRÍLOHA
            
                        Obj. č.
                     
                     
                        Číselný znak KN
                     
                     
                        Opis výrobku
                     
                     
                        Obdobia
                     
                     
                        Množstvá
                        (v tonách)
                     
                  
                        09.1667
                     
                     
                        1604 14 16
                     
                     
                        Filé z tuniaka
                     
                     
                        1.1.2011 až 31.12.2011
                     
                     
                        2 000
                     
                  
                        1.1.2012 až 31.12.2012
                     
                     
                        2 000
                     
                  
                        1.1.2013 až 31.12.2013
                     
                     
                        2 000
                     
                  
                        1.1.2014 až 30.9.2014
                     
                     
                        1 500“